IL-KTIEB TAL-PROVERBJI Ħarsa ħafifa lejn il-ktieb Dan il-ktieb hu ġabra ta' għerf antik ta' Iżrael; kliem li jgħallem lill-poplu kif jgħix tajjeb skont il-Liġi ta' Alla. Ħafna minn dawn il-kliem ta' għerf isibu l-għajn tagħhom f'Salamun, oħrajn huma attribwiti lil Agur ( , ) u oħrajn lis-Sultan Lamuwel ( , ). L-istess bħas-salmi, il-proverbji huma kollha miktuba f'forma poetika. Il-proverbju tipiku hu miktub f'vers qasir bl-ewwel parti tipproklama t-tema u fit-tieni parti hemm l-eku tagħha. Huma stqarrijiet ta' qawwa kbira miġbura fi ftit kliem, u għalhekk iħallu impatt kbir. Huma faċli biex tiftakarhom u allura jistgħu daqstant faċilment jiġu applikati fil-ħajja ta' kuljum. Il-ktieb tal-proverbji jgħallimna li l-għerf kollu ġej minn Alla, anzi hu rigal ta' Alla lill-bniedem. Dan l-għerf jgħinna billi jipprovdilna pariri prattiċi għall-ħajja ta' kuljum, fl-ambjenti kollha li nistgħu nsibu ruħna fihom. Xi wħud mis-suġġetti ttrattati fil-proverbji huma: id-dar, il-politika, l-iskola, il-ġustizzja, ix-xogħol, il-fqar u dawk fil-bżonn. Il-proverbji huma aktarx ħsieb ta' vers jew tnejn u allura ħafna minnhom m'hemmx konnessjoni bejniethom. Kultant, iżda, hemm partijiet mill-ktieb li fihom ġabra ta' proverbji mibnija madwar tema. Per eżempju kapitli u jpinġu l-Għerf bħala mara li twissi l-poplu biex idur mill-bluha tiegħu u jħaddem moħħu. Isimgħu t-tagħlim u tiksbu l-għerf, U twarrbux it-tagħlim. Hieni l-bniedem li jismagħni, U jishar kuljum wara biebi, Li jgħasses kuljum mal-għatba ta' biebi; Għax min isib lili jsib il-ħajja, U jikseb l-imħabba tal-Mulej ( , - ). It-taqsim tal-ktieb Tifħir lill-għerf ( , — , ) Il-proverbji ta' Salamun ( , — , ) Kliem Agur ( , - ) Proverbji diversi ( , - )